บาทเปิด 36.08/10 แข็งค่าเล็กน้อย
เงินบาทเปิด 36.08/10 แข็งค่าเล็กน้อย แต่แนวโน้มแกว่งแคบเข้าใกล้วันหยุดเทศกาล
22 ธ.ค. 2558

เงินบาทเปิด 36.08/10 แข็งค่าเล็กน้อย แต่แนวโน้มแกว่งแคบเข้าใกล้วันหยุดเทศกาล
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 36.08/10 บาท/ดอลลาร์ แข็งค่าจากช่วงเย็นวานนี้ที่ปิดตลาดที่ระดับ 36.12/14 บาท/ดอลลาร์
เงินบาทเช้านี้แข็งค่าขึ้นเล็กน้อยจากเมื่อเย็นวาน อย่างไรก็ดีไม่ได้มีปัจจัยอะไรใหม่ๆ เข้ามาในช่วงนี้ เงินทุนเคลื่อนย้ายก็ไม่ค่อยหวือหวามาก ซึ่งน่าจะเป็นเพราะใกล้ช่วงวันหยุดคริสมาสต์และเทศกาลปีใหม่ การทำธุรกรรมจึงเบาบางลง ทำให้คาดว่าวันนี้เงินบาทจะแกว่งอยู่ในกรอบแคบๆ
"บาทแข็งค่าขึ้นเล็กน้อย แต่ไม่ได้มีปัจจัยอะไรมาก Capital inflow-outflow ก็ไม่ค่อยหวือหวา เพราะมันใกล้จะวันหยุดแล้ว บาทวันนี้คงแกว่งแคบๆ" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 36.00-36.15 บาท/ดอลลาร์